**Termeltetési felhívás 2019**

A Nyírségi Édesburgonya Zrt. elkötelezett az egészséges táplálkozás, a természetes élelmiszerek népszerűsítése, termesztése, termesztésének támogatása mellett.

A Nyírségi Édesburgonya Program immár a negyedik évet kezdi. A Nyírség 45 településén nagyon sok gazda ismerte meg az édesburgonyát, sajátította el a termesztés fortélyait. Szabolcs-Szatmár-Bereg és Hajdú-Bihar megyében óriási mértékben nőtt az édesburgonya népszerűsége és fogyasztása az elmúlt három év során. A kereskedők és feldolgozók is egyre inkább felfedezik a benne rejlő lehetőségeket.

A Nyírségi Édesburgonya Zrt. 2019-ben- a termőföld forgalmáról szóló 2019. január 11.-én hatályba lépett 2018. évi CXXXVI. törvénnyel összhangban- lehetőséget ad és támogatást nyújt nagyobb területen történő édesburgonya termesztéshez az alábbi termeltetési felhívás alapján:

**Felhívás célja**: Édesburgonya termesztése, felvásárlása

**Jelentkezők**: Nyírség területén legalább 3 hektár alkalmas földterülettel rendelkező gazdák, önkormányzatok, mezőgazdasági vállalkozások.

**Édesburgonya termesztésbe bevont terület**: 3-10 ha

**Bevont terület minősége, ellenőrzése:**

* ökológiailag ellenőrzött bio termőföld vagy
* nem minősített termőföld

**Édesburgonya termesztésre alkalmas terület**:

* A föld laza, homok, jó vízelvezetésű, napos fekvésű, sík.
* Talajlakó kártevőkkel, kórokozókkal nem fertőzött, folyamatos művelés alatt áll.
* PH értéke 5-7 között van
* Öntözhető.
* Ha a terület vad- és vagyonvédelme szükséges, akkor az megoldható a terület tulajdonosa által.

**Szaporító anyag:** 100 %-ban a Nyírségi Édesburgonya Zrt. forgalmazott dugványok.

**Felvásárlás:** 100 %-ban Nyírségi Édesburgonya Zrt. vásárolja fel.

**Termeltetési feltételek:** Egyedi termeltetési szerződés alapján.

**Jelentkezési határidő:** 2019. február 20.

**Jelentkezés módja:** nyirsegigazda@gmail.com email címen. Érdeklődés: +30-9-86-85-84

A Nyírségi Édesburgonya Zrt. fenntartja a jogot, hogy a felhívást bármikor visszavonja vagy eredménytelennek minősítse.